Giuseppe Pace

Giuseppe Pace (magħruf ukoll bħala Josepho jew Joseph Pace) kien Isqof ta' Għawdex. Huwa okkupa f'din il-kariga wara li Mikiel Gonzi sar Arċisqof ta' Malta, sal-1972 meta miet.

 Storja 
Giuseppe Pace twieled ir-Rabat, Għawdex, fit-30 ta’ Mejju, 1890, iben Giovanni Battista Pace u Cecilia Pace, neputija tal-arċisqof ta’ Malta Pietro Pace. Huwa tgħammed fil-Bażilika ta’ San Ġorġ fir-Rabat fl-1 ta’ Ġunju 1890 u ngħata l-ismijiet Giuseppe, Antonio, u Giovanni. 

Studja fis-Seminarju ta’ Għawdex, dak iż-żmien immexxi mill-Ġiżwiti Taljani. Ta’ 16-il sena daħal l-Università Rjali ta’ Malta. Wara li studja l-Filosofija għal sena f'Malta, mar Ruma biex ikompli u japprofodizzi fl-istudji tiegħu, fejn iggradwa fil-Filosofija u t-Teoloġija.

Ġie ordnat saċerdot jew fl-20 ta’ Diċembru inkella fit-3 ta’ Awwissu 1913. Fl-1916, ġie nnominat bħala kanonku tal-Kapitlu tal-Katidral ta’ Għawdex. Fl-1919, kompla l-istudji tiegħu f’Ruma, fejn ggradwa b'dottorat fil-Liġi Kanonika. 

Fl-1924, Michael Gonzi inħatar isqof ta’ Għawdex, u Pace ġie magħżul bħala segretarju tiegħu. Fost karigi oħra, serva bħala rettur tas-Seminarju ta’ Għawdex u lettur tat-Teoloġija Dommatika, l-Iskrittura Mqaddsa u l-Istorja tal-Knisja fi ħdan l-istess seminarju. Inħatar ukoll bħala Arċidjaknu ta’ Għawdex, Prelat Domestiku, u Vigarju Ġenerali ta’ Għawdex.

 Episkopat 
daqsminuri|Giuseppe Pace waqt iċ-ċeremonja tal-installazzjoni tiegħu bħala Isqof ta’ Għawdex fit-8 ta’ April 1945
F'Novembru tal-1944, il-Papa ħatru bħala Isqof ta’ Għawdex. Il-konsagrazzjoni tiegħu saret fil-Katidral t’Għawdex fis-17 ta’ Diċembru 1944, mill-predeċessur tiegħu, Mikiel Gonzi, li kien laħaq sar Arċisqof ta’ Malta. Pace ġie installat uffiċjalment bħala Isqof fit-8 ta’ April, 1945. 

 Mewt 
L-isqof Pace miet fir-Rabat, Għawdex, meta li kien għadu fil-kariga, fil-31 ta’ Marzu 1972. Kien ilu saċerdot għal aktar minn 58 sena, u isqof għal aktar minn 27 sena.

 Referenzi 

Kategorija:Isqfijiet ta' Għawdex
Kategorija:Għawdxin
Kategorija:Twieldu fl-1890
Kategorija:Mietu fl-1972